Hugo Dei gratia Lingonensis episcopus omnibus presentes litteras inspecturis salutem in Domino. Noveritis quod abbas et conventus Besuensis laude et assensu nostro, burgensibus Besuensibus querelam qualemcumque habebant in caducis Besue et quicquid juris in illis habebant si quid haberent absque ulla reclamatione ab ipsis vel ex parte ipsorum facienda in perpetuum quictaverunt pro duobus millibus et quingentis libris stephanensibus. Et ipsi abbas similiter et conventus gratum et ratum habuerunt quod nobis fieret solutio in solidum pro ipsis et nos de predicta summa pecunie pro eisdem nos tenemus pro pagatis. § Quod ut ratum habeatur sigilli nostri munimine presentem paginam fecimus confirmari. § Actum anno gracie M° CC° vicesimo quarto, mense januario.